Държавен вестник, бр. 112, 2001 г., стр. 11

Б Р О Й  112
Д Ъ Р Ж А В Е Н   В Е С Т Н И К
С Т Р .  11
жавното обществено осигуряване и Национал-
ната здравноосигурителна каса за всяко лице за
времето, през което е било на работа, но за не
повече от 2 месеца.
(2) На работодател, който запазва заетостта
на лицата по ал. 1 и ги включва в обучение за
придобиване на професионална квалификация,
въз основа на договора по чл. 30, ал. 6 се изпла-
щат разходите за обучение за всяко лице за
времето, през което е било обучавано.
(3) Финансирането на пълния размер на
разходите за обучение по ал. 2 се осигурява, ако
работодателят запазва заетостта на лицата по
ал. 1 за не по-малко от 12 месеца.
Г л а в а  с е д м а
ОБУЧЕНИЕ ЗА ПРИДОБИВАНЕ НА ПРОФЕ-
СИОНАЛНА КВАЛИФИКАЦИЯ
Раздел I
Обучение за придобиване на професионална
квалификация на възрастни
Чл. 58. Министерството на труда и социал-
ната политика съвместно с Министерството на
образованието и науката:
1. разработва и координира политиката и
стратегиите по обучение за придобиване на про-
фесионална квалификация на възрастни—без-
работни и заети лица на национално равнище;
2. организира и ръководи Националната сис-
тема за обучение за придобиване на професио-
нална квалификация на безработни и заети лица;
3. проучва, анализира и прогнозира състоя-
нието, развитието и потребностите от обучение
за придобиване на професионална квалифика-
ция на възрастни.
Чл. 59. (1) Към министъра на труда и социал-
ната политика се създава Национален консулта-
тивен съвет по професионална квалификация на
работната сила, който включва представители на
министерства, агенции, комисии, представител-
ни организации на работодателите и на работни-
ците и служителите на национално равнище и
други юридически лица с нестопанска цел.
(2) Председател на Националния консултати-
вен съвет по професионална квалификация на ра-
ботната сила е заместник-министър на труда и
социалната политика, а заместник-председател е
заместник-министър на образованието и науката.
(3) Националният консултативен съвет по
професионална квалификация на работната сила:
1. съгласува разработването на национална
политика и стратегии за обучение за придоби-
ване на професионална квалификация на без-
работни и заети лица;
2. координира и контролира взаимодействи-
ето между представителните организации на
работодателите и на работниците и служители-
те на национално равнище във връзка с ученето
през целия живот;
3. съгласува потребностите от обучение за
придобиване на професионална квалификация.
Чл. 60. Дейностите, свързани с обучението
за придобиване на професионална квалифика-
ция на възрастни, се осъществяват освен от
институциите по чл.58 и от:
1. Агенцията по заетостта;
2. Националната агенция за професионално
образование и обучение;
3. центровете за професионално обучение;
4. други институции, посочени в закон или в
акт на Министерския съвет.
Чл. 61. За съхраняване и развитие на заетост-
та се разработват и изпълняват национални,
регионални и специализирани програми за обу-
чение за придобиване на професионална квали-
фикация на възрастни—безработни и заети лица.
Чл. 62. (1) Обучение за придобиване на про-
фесионална квалификация на възрастни—без-
работни и заети лица, се извършва в съответ-
ствие с утвърдения годишен план по чл. 30, ал. 4.
(2) Обучение за придобиване на професио-
нална квалификация и мотивационно обучение
на възрастни се осъществява от центровете за
професионално обучение, лицензирани в съот-
ветствие с действащата нормативна уредба, при
условия и по ред, определени с правилника за
прилагане на този закон.
Раздел II
Обучение за придобиване на професионална
квалификация на възрастни, организирано от
Агенцията по заетостта
Чл. 63. (1) Агенцията по заетостта организира
обучение за придобиване на професионална ква-
лификация в съответствие с потребностите на па-
зара на труда, изискванията на работодателите и
утвърдения план по чл. 30, ал. 4, както следва за:
1. безработни;
2. лицата по чл. 48;
3. работници и служители в малки и средни
предприятия, които през последните 12 месе-
ца са били на трудов договор при последния
работодател;
4. работници и служители, за които се изме-
нят изискванията към професионалната им
квалификация поради конкретни промени в про-
изводството;
5. лицата по чл. 57, ал. 2.
(2) Агенцията по заетостта организира и мо-
тивационно обучение на безработните за ак-
тивно търсене на работа и адаптиране в пазар-
ните условия.
Чл. 64. Агенцията по заетостта организира
обучение за:
1. начална професионална квалификация за
лица, които нямат такава квалификация;
2. допълнителна квалификация;
3. преквалификация.
Чл. 65. (1) Включването на работниците и
служителите и на безработните в обучение за
начална професионална квалификация или за
преквалификация, организирано от Агенцията
по заетостта, задължително се предхожда от
професионално ориентиране, информиране и
консултиране.
(2) Условията и редът за организиране на
професионално ориентиране, информиране и
консултиране се определят с правилника за при-
лагане на този закон.
Чл. 66. (1) Обучението за придобиване на
професионална квалификация на лицата по реда
на чл. 63, ал. 1, т. 1, 2 и 5 и мотивационното
обучение по реда на чл. 63, ал. 2, организирани
от Агенцията по заетостта, се финансират при
условия и по ред, определени с наредба на Ми-
нистерския съвет.